คลังดึงแอปฟู้ดฯ ร่วมคนละครึ่ง คาดเดือน ต.ค.เริ่มสั่งอาหารได้
คลังเปิดทาง แอปฟู้ดฯ ร่วมคนละครึ่ง นักถกเงื่อนไขแพลตฟอร์มให้ได้ภายในเดือนนี้ คาดเริ่มใช้เดือน ต.ค. 2564
14 ก.ค. 2564

น.ส.กุลยา ตันติเตมิท ผอ.สำนักงานเศรษฐกิจการคลัง (สศค.) เปิดเผยว่า ได้หารือกับฟู้ดเดลิเวอรี่ที่ต้องการเข้าร่วมโครงการคนละครึ่งจำนวน 2 ราย ซึ่งจะมีการสรุปเงื่อนไขและแพลตฟอร์มที่จะใช้สั่งอาหารผ่านโครงการคนละครึ่งได้อย่างมีประสิทธิภาพ ซึ่งเบื้องต้นตั้งเป้าให้ได้ข้อสรุปภายในเดือนนี้ เพื่อดำเนินการทำแพลตฟอร์มกลางขึ้นมา"คลังตั้งเป้าไว้ว่า แพลตฟอร์มที่จะให้ผู้เข้าร่วมโครงการคนละครึ่งสั่งอาหารผ่านฟู้ดเดลิเวอรี่ได้ จะเริ่มใช้ในเดือนต.ค. 2564 ซึ่งจะเป็นช่วงที่เงินวงเงินคนละครึ่งรอบใหม่เข้าอีก 1,500 บาท และจะใช้ไปได้จนถึงสิ้นเดือน ธ.ค. นี้" น.ส.กุลยา กล่าวน.ส.กุลยา กล่าวว่า เงื่อนไขหนึ่งในการเจรจา คือ ต้องการให้ฟู้ดเดลิเวอรี่ลดค่าธรรมเนียม หรือ Gross Profit (GP) ถ้าหากลดไม่ได้ ก็จะฟังข้อเสนอจากทาง ฟู้ดเดลิเวอรี่ จะมีส่วนลดอย่างไร เพื่อให้ผู้ที่ใช้โครงการคนละครึ่งผ่านฟู้ดเดลิเวอรี่ได้ประโยชน์สูงสุด